****Sak 2. Den politiske situasjonen****

*Forslag til uttalelse fra Aastein Aase, Sandnes SV*

# Nedrustning i stedet for atomopprustning

USA har sagt opp INF-avtalen med Sovjet fra 1987. Russland svarer med å utplassere nye utskytningsramper for atomvåpen retta bl.a. mot nordområdene.

Nå befinner amerikanske og russiske ubåter med atomvåpen klar til bruk i stort antall langs kysten i Nord-Norge. Det nye kappløpet øker faren for atomkrig

**Rogaland SV utfordrer statsminister Erna Solberg og generalsekretær i NATO, Jens Stoltenberg, om umiddelbart å starte forhandlinger om atomnedrustning. Norge/NATO må tilby Russland å avvikle sine militære anlegg i Nord-Norge retta mot Russland, mot at Russland reduserer sin militære aktivitet i nordområdene.**

EN NY FOLKEMOBILISERING FOR ATOMNEDRUSTING OG MOT NY OPPRUSTNING ER NØDVENDIG

Tidlig på 1980-tallet marsjerte mange tusen i Norge og hele Vest-Europa mot nye utskytingsramper for atomvåpen. Folkelig mobilisering var en viktig grunn til at USA/NATO og Sovjet skrinla planene og vedtok nedrustningsavtalen i 1987.

**Å stanse det nye atomkappløpet handler om vår og våre etterkommere sine muligheter for et godt liv.** **Vi må handle nå, opprustning koster milliarder. Nedrustning sparer milliarder, som heller må brukes til å fjerne årsakene til konflikt og krig, stanse strømmen av klimaflyktninger, fjerne de økende forskjellene mellom fattig og rik og mestre klimakrisa mens det enda er tid.**